জেল থেকে পালিয়ে গেল ৬ আসামী! চাঞ্চল্য ত্রিপুরায়

ওয়েব ডেস্ক : জেল কর্মীদের মারধর করে পালিয়ে গেল ৬ জন দুষ্কৃতী। এমনই চাঞ্চল্যকর ঘটনাটি ঘটল ত্রিপুরায় (Tripura)। ঘটনায় বেশ কয়েকজন জেল কর্মী আহত হয়েছেন বলে খবর। তাদেরকে ভর্তি করা হয়েছে হাসপাতালে। ওই দুষ্কৃতীদের খোঁজে ইতিমধ্যে তল্লাশি শুরু করেছে পুলিশ (Police)।

জানা গিয়েছে, এমন চাঞ্চল্যকর ঘটনাটি ঘটেছে ধর্মনগর কারাগারে। ওই কারাগারের কালিকাপুর স্থিত সাব জেল (Jail) থেকে ৬ জন আসামী পালায় বলে খবর। জেলকর্মীদের মারধর করে পালায় তারা। জানা যাচ্ছে, পলাতক ওই আসামীদের নাম নাজিম উদ্দিন, রহিম আলী, সুনীল দেববর্মা, নারায়ণ দত্ত, রোজান আলী ও আব্দুল পাতা।

আরও খবর : উৎসবের মরশুমে সরকারি কর্মীদেরকে বড় উপহার কেন্দ্রের!

তাদের মধ্যে একজন আসামী অসম এবং অন্য একজন বাংলাদেশের বাসিন্দা বলে খবর। সবার বিরুদ্ধে বিভিন্ন মামলা ও বিভিন্ন অপরাধের রেকর্ড রয়েছে। ঘটনায় জেল কর্মী গেদু মিয়া গুরুতর আহত হয়েছেন। তাঁকে ভর্তি করা হয়েছে হাসপাতালে। ৬ জন সাজাপ্রাপ্ত পালিয়ে যাওয়ার ঘটনায় আতঙ্ক ছড়িয়েছে।

এই ঘটনার পরেই কারাগারের নিরাপত্তা নিয়ে একাধিক প্রশ্ন উঠেছে। পলাতক আসামীদের খুঁজে বের করতে ইতিমধ্যে শুরু হয়েছে জোর তল্লাশি। ত্রিপুরার (Tripura) ইতিহাসে এই ধরণের ঘটনা প্রথমবার ঘটেছে। যার জেরে আতঙ্কের সৃষ্টি হয়েছে।